text: Upprunaliga var eitt komandi berghol á Kambsdali ætlað til ferðsluna vestur í Vágar og flogvøllin, men við ætlaða undirsjóvartunlinum til Havnar passar gamla bergholsætlanin sum fótur í hosu til norður suður ferðsluna, sigur Sigurd Simonsen borgarstjóri í Fuglafjarðar kommunu.
text: #000005
text: Sigurd Simonsen borgarstjóri í Fuglafjarðar kommunu, trýr framhaldandi uppá tunnilsætlanina av Kambsdali gjøgnum fjallið til Skálabotn.Fyri nøkrum døgum síðani undirstrikaði stjórin í Landsverkið, Oyvindur Brimnes, at tað er landsmynduleikin og Landsverk, sum avgera linjuføringina til vegakervið runt landið og ikki kommunan. Men tað sær Sigurd Simonsen ikki sum nakra forðing. Landsverkstjórar koma og fara og ætlanir við teimum.Tunnilsætlanin á Kambsdali er ikki nýggj, og síðani hon fyrstu ferð varð almannakungjørd, hava tríggir landsverkfrøðingar verið og eitt hav av ætlanum.
text: #000006
text: Vit vita at loyvi (linjuføring, íbindingarloyvi o.s.fr.) skal til, og vit hava eisini verið á fundi við landsverkfrøðingin, men hann var ikki so neiligur fyri uppskotinum, sum framgongur í Dimmalætting, greiðir Sigurd Simonsen frá. Hann undirstrikar, at aktuella linjuføringin undir Gøtueiði, sum Landsverk í hesum døgum hellir til, bert er 2 ára gomul, men linjuføringin gjøgnum fjallið við Kambsdal varð fyrstu ferð løgd fram sum ætlan í 1979.
text: #000007
text: Upprunaliga var ætlaða bergholið í Kambsdali manglandi liðið til at loysa ferðsluleiðina vestur á flogvøllin, men nú vísir tað seg, at tað passar sum fótur í hosu til eysturoyarleiðina eisini, greiðir Sigurd Simonsen, borgarstjóri frá.
text: #000009
text: Arbeitt verður sambart borgarstjóranum framhaldandi seriøst við ætlanini.
text: #000010
text: Verður nú av ongum við fótbóltshøllini.
text: #000011
text: Tankar og tónar í Fuglafirði
text: #000015